16.12.2014 Jurnalul Oficial al Uniunii Europene L 359/1 (Acte legislative) DIRECTIVE DIRECTIVA 2014/ 107/UE A CONSILIULUI din 9 decembrie 2014 de modificare a Directivei 2011/16/UE în ceea ce priveşte schimbul automat obligatoriu de infor- mații în domeniul fiscal CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 115, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Parlamentului European, având în vedere avizul Comitetului Economic și Social European (), hotărând în conformitate cu o procedură legislativă specială, întrucât: (1) În ultimii ani, problemele generate de frauda fiscală și de evaziunea fiscală la nivel transfrontalier s-au agravat considerabil, devenind un subiect de preocupare major în Uniune şi la nivel mondial. Veniturile neraportate şi neimpozitate reduc considerabil veniturile fiscale naționale. Prin urmare, este nevoie urgent de sporirea eficienței și a eficacității colectării impozitelor. Schimbul automat de informații constituie un instrument important în această privință, iar Comisia, în comunicarea sa din 6 decembrie 2012 care conține un Plan de acţiune privind consolidarea combaterii fraudei și a evaziunii fiscale, a evidențiat necesitatea de a promova cu fermitate schimbul automat de informații ca viitor standard la nivel european şi internațional în materie de transparență şi de schimb de informații în domeniul fiscal. (2) Importanța schimbului automat de informații ca metodă de combatere a fraudei şi evaziunii fiscale transfronta- liere a fost recunoscută recent și la nivel internațional (G20 şi G8). În urma negocierilor dintre Statele Unite ale Americii şi mai multe alte țări, inclusiv toate statele membre, referitoare la acorduri bilaterale privind schimbul automat de informații pentru punerea în aplicare a legii din Statele Unite privind conformitatea fiscală aplicabilă conturilor din străinătate (denumită de obicei „FATCA”), Organizaţia pentru Cooperare şi Dezvoltare Economică (OCDE) a fost mandatată de G20 să valorifice aceste acorduri în vederea elaborării unui standard global unic pentru schimbul automat de informații fiscale. (3) Consiliul European din 22 mai 2013 a solicitat extinderea schimbului automat de informații la nivelul Uniunii și la nivel mondial, în vederea combaterii fraudei fiscale, a evaziunii fiscale și a planificării fiscale agresive. Totodată, Consiliul European a salutat eforturile depuse în prezent în cadrul G20, G8 şi OCDE în direcţia elaborării unui standard global pentru schimbul automat privind Conturile Financiare în domeniul fiscal. () JO C67,6.3.2014, p. 68.